มันนี่ทูเดย์
&#8216;ประสาร&#8217; ยันยังทำงานตามปกติ
7 ก.พ. 2556

‘ประสาร’ ยันยังทำงานตามปกติ
นายประสาร ไตรรัตน์วรกุล ผู้ว่าการธนาคารแห่งประเทศไทย (ธปท.) กล่าวว่า ในการประชุมเมื่อวันที่ 31 ม.ค.ที่ผ่านมา นายวีรพงษ์ รามางกูร ประธานกรรมการ ธปท. ได้อ่านหนังสือที่นายกิตติรัตน์ ณ ระนอง รองนายกรัฐมนตรีและ รมว.คลัง เสนอให้ลดดอกเบี้ยให้ที่ประชุมฟัง และไม่ได้มีแรงกดดันอะไร ตอนนี้ยังทำงานปกติ ส่วนเรื่องที่บอร์ด ธปท. จะไปสั่งการให้คณะกรรมการนโยบายการเงิน (กนง.) ลดดอกเบี้ยคงทำไม่ได้
แบงก์สำรองเงินเฉียดแสนล้านบาท
ธนาคารพาณิชย์ 4 แห่ง ได้สำรองเงินสดกว่า 8.8 หมื่นล้านบาท เพื่อให้ประชาชนเบิกถอนเงินสดใช้จ่ายในช่วงเทศกาลตรุษจีนระหว่าง 18 ก.พ.นี้ 
ธนาคารกรุงเทพ ได้มีการสำรองเงินสดไว้ให้บริการแก่ลูกค้า 3.5 หมื่นล้านบาท ผ่านสาขาในห้างสรรพสินค้าและตู้เอทีเอ็ม
ธนาคารกรุงไทย ได้สำรองเงินสดไว้ 2.27 หมื่นล้านบาท เพิ่มขึ้นจากปีก่อน 2,224 ล้านบาท 
ธนาคารกรุงศรีอยุธยา สำรองเงินสดผ่านเครื่องกรุงศรีเอทีเอ็มและสาขาของธนาคารทั่วประเทศ 1.9 หมื่นล้านบาท ผ่านเครื่องเอทีเอ็ม 1.4 หมื่นล้านบาท และสาขา 5,000 ล้านบาท เพิ่มขึ้นจากปีก่อน 1,523 ล้านบาท 
ธนาคารทหารไทย จัดสรรวงเงินในช่วงตรุษจีน 8,000 ล้านบาท ผ่านสาขาธนาคาร 5,000 ล้านบาท และตู้เอทีเอ็ม 3,000 ล้านบาท 
ธนาคารซีไอเอ็มบี ไทย ได้สำรองเงินสดร่วม 4,ooo ล้านบาท